Κόπα ΄Άφρικα με αμέτρητες αγορές και σούπερ αποδόσεις στη Vistabet.gr. Κόπα ΄Άφρικα με αμέτρητες αγορές και σούπερ αποδόσεις στη Vistabet.gr

Την Τετάρτη σας αναλύσαμε πόσο σημαντική θα είναι η φετινή χρονιά για το ελληνικό ποδόσφαιρο στην Ευρώπη. Ή θα κάνουμε μια ευρωπαϊκή υπέρβαση ή απλά θα... αφανιστούμε από την ποδοσφαιρική Ευρώπη.

Δύο εβδομάδες πριν ριχτούν στην μάχη Ολυμπιακός, Αρης και Ατρομήτος κι έναν μήνα πριν μπουν ΠΑΟΚ και ΑΕΚ θ' αναλύσουμε σε ποια θέση βρίσκονται οι ελληνικές ομάδες μιας και πλέον «έσβησε» από την πενταετία η σεζόν 2014/15 και πλέον θα γράφει η σεζόν 2019/20.

Σε ποια θέση βρίσκονται οι ελληνικές ομάδες με την έναρξη της ευρωπαϊκής σεζόν

Οι θέσεις των ελληνικών ομάδων στο Club Ranking της UEFA με τη νέα σεζόν: Ολυμπιακός 37η από 35η 2

ΠΑΟΚ 66η από 64η 2

ΑΕΚ 83η από 102η 19

Παναθηναϊκός 186η από 154η 32

Ατρόμητος 202η από 188η 14

Αστ. Τρίπολης 202η από 130η 72

Αρης 215η

Πανιώνιος 215η από 188η 27 — Antonis Saoulis (@AntSaoul) 11 Ιουλίου 2019

Ο Ολυμπιακός πρέπει να καλύψει τη χρονιά που έχασε

Ξεκινάμε από τους «ερυθρόλευκους» μιας και είναι η ομάδα με την υψηλότερη βαθμολογία στο Club Ranking της UEFA. Εκλεισε την προηγούμενη χρονιά έχοντας 44.000 βαθμούς και στην 35η θέση. Μπαίνοντας στη νέα ευρωπαϊκή σεζόν έχασε την πολύ καλή σεζόν των 11.000 βαθμών (2014/15) κι αυτός είναι ο στόχος του για φέτος. Να καλύψει αυτό το κενό. Εάν το καταφέρει θα επιστρέψει πιθανότατα στο top30.

Οι σεζόν του

2015/16 10.000 βαθμούς

2016/17 10.000 βαθμούς

2017/18 5.000 βαθμούς

2018/19 8.000 βαθμούς

2019/20 2.000 βαθμούς (είναι το μίνιμουμ εάν αποκλειστεί στον 3ο προκριματικό γύρο του Europa League)

Ο ΠΑΟΚ πρέπει να επιστρέψει στις καλές του ευρωπαϊκές σεζόν

Κατακόρυφη πτώση είχε τις δύο προηγούμενες σεζόν ο ΠΑΟΚ στο Club Ranking. Την περσινή σεζόν τερμάτισε στην 64η θέση με 23.500 βαθμούς κι έχοντας στην πενταετία του δύο κακές χρονιές. Ο ΠΑΟΚ ξεκινάει φέτος από την 66η θέση με μίνιμουμ στόχο να καλύψει τους 5.000 βαθμούς που χάνει από τη σεζόν 2014/15 και θα πρέπει να κάνει υπερβάσεις για να καλύψει και το κενό των δύο προηγούμενων σεζόν.

Οι σεζόν του

2015/16 6.000 βαθμούς

2016/17 8.000 βαθμούς

2017/18 1.500 βαθμούς

2018/19 3.000 βαθμούς

2019/20 2.500 βαθμούς (είναι το μίνιμουμ εάν αποκλειστεί στα playoff του Europa League)

H AEK και η δεδομένη άνοδός της στο Club Ranking

Ακόμα κι αν αποκλειστεί στον 3ο προκριματικό γύρο (κάτι το οποίο δεν ευχόμαστε και σίγουρα δεν θέλουν να το σκέφτονται στην Ενωση) η ΑΕΚ θα έχει βελτιώσει την βαθμολογική της θέση στο Club Ranking. Η ΑΕΚ λοιπόν τερμάτισε την περσινή σεζόν στην 102η θέση με 14.000 βαθμούς και φέτος μπαίνει στη ευρωπαϊκή της σεζόν στην 83η θέση μιας και θα έχει μίνιμουμ 16.000 βαθμούς και ταυτόχρονα διαγράφει μία ακόμα μηδενική της σεζόν. Είναι εύκολα κατανοητό πως εάν καταφέρει και μπει στους ομίλους του Europa League η άνοδός της θα είναι ακόμα μεγαλύτερη.

Οι σεζόν της

2015/16 -

2016/17 1.000 βαθμούς

2017/18 9.000 βαθμούς

2018/19 4.000 βαθμούς

2019/20 2.000 βαθμούς (είναι το μίνιμουμ εάν αποκλειστεί στον 3ο προκριματικό γύρο του Europa League)

Ο Παναθηναϊκός (όταν επιστρέψει) θα έχει την βαθμολογία της Ελλάδας

Δεδομένα δεν θα είναι στην Ευρώπη ούτε την επόμενη σεζόν (λόγω της τιμωρίας του). Οπερ σημαίνει πως οι 5.000 βαθμοί που έχει τώρα ο Παναθηναϊκός θα είναι ακόμα λιγότεροι. Ετσι η 186η θέση που βρίσκεται (από την 154η που ήταν πέρσι ακόμα κι αν δεν συμμετείχε) θα έχει να κάνει πλέον με την συνολική βαθμολογία της Ελλάδας στην UEFA. Oπως δηλαδή συνέβη με την ΑΕΚ όταν επέστρεψε στην Ευρώπη και όπως θα συμβεί φέτος με τον Αρη.

Ο Ατρόμητος ψάχνει επιτέλους μια υπέρβαση

Μπορεί η παρουσία του στις ευρωπαϊκές κληρώσεις τα τελευταία χρόνια να είναι συχνή όμως δεν έχει κάνει υπέρβαση τύπου Αστέρα Τρίπολη (που είχε μπει στους ομίλους). Αυτό έχει ως αποτέλεσμα κάθε χρονιά που συμμετέχει στα προκριματικά να παίρνει το μίνιμουμ των αποκλεισμών. Βαθμολογία που δεν του φτάνει για να είναι μεγαλύτερη από αυτής της Ελλάδας και μπαίνει στις κληρώσεις με αυτήν.

Ο Αρης επιστρέφει και θέλει να χτίσει όπως η ΑΕΚ

Φυσικά η πενταετία του Αρη στην Ευρώπη είναι μηδενική. Δεν συμμετείχε και μπαίνει στις κληρώσεις με την βαθμολογία της Ελλάδας. Η πορεία της ΑΕΚ στην Ευρώπη είναι ένα καλό μάθημα για τον Αρη ο οποίος μάλιστα μπορεί να ξεκινήσει ακόμα καλύτερα σε σχέση με την Ενωση. Κι αυτό γιατί η ΑΕΚ στην πρώτη της επιστροφή αποκλείστηκε αμέσως από την Σεντ Ετιέν. Θα γεμίσει την πενταετία του με μίνιμουμ 1.500 βαθμούς (εάν αποκλειστεί από την ΑΕΛ Λεμεσού).

Ο Αστέρας χάνει τους 5.000 βαθμούς και ο Πανιώνιος με μία μόνο βαθμολογούμενη χρονιά

Η σεζόν που ο Αστέρας Τρίπολης έκανε την υπέρβαση κι έφτασε μέχρι τους ομίλους του Europa League από φέτος αποτελεί παρελθόν από την 5ετία του. Οπερ σημαίνει πως κι αυτός όταν επιστρέψει στην Ευρώπη θα μπει με την βαθμολογία της Ελλάδας. Οπως φυσικά και ο Πανιώνιος...

Πως παίρνουν βαθμούς οι ομάδες στην Ευρώπη

Points System στο Champions League

4.000 για την είσοδο στους ομίλους

2.000 για κάθε νίκη από τους ομίλους και μετά

1.000 για κάθε ισοπαλία από τους ομίλους και μετά

4.000 μπόνους για την πρόκριση στους «16»

1.000 για κάθε συμμετοχή στους 16, 8, 4 και τελικό

*Δεν δίνονται πόντοι για κάθε αποκλεισμό στα προκριματικά του Champions League (κάτι το οποίο γινόταν στο παρελθόν) μιας και συνεχίζουν οι ομάδες στο Europa League.

Points System στο Europa League

500 εάν αποκλειστεί στο pleliminary round

1.000 εάν αποκλειστεί στον πρώτο προκριματικό γύρο

1.500 εάν αποκλειστεί στον δεύτερο προκριματικό γύρο

2.000 εάν αποκλειστεί στον τρίτο προκριματικό γύρο

2.500 εάν αποκλειστεί στα play off

2.000 για κάθε νίκη στους ομίλους και μετά

1.000 για κάθε ισοπαλία στους ομίλους και μετά

1.000 εάν φτάσουν στα προημιτελικά και για κάθε πρόκριση στη συνέχεια (ημιτελικά, τελικό)

*Δεν υπάρχει ξεχωριστό μπόνους για την είσοδο στους ομίλους. Ωστόσο κάθε ομάδα θα παίρνει μίνιμουμ 3.000 βαθμούς εάν δεν καταφέρουν να συγκεντρώσουν περισσότερους.